Document ID: 32010D0079

KOMISIJAS LĒMUMS
(2009. gada 19. oktobris)
par Lēmuma 2006/679/EK un 2006/860/EK grozījumiem attiecībā uz savstarpējās izmantojamības tehniskajām specifikācijām, kas attiecas uz Eiropas parasto dzelzceļu sistēmas un ātrgaitas dzelzceļu sistēmas apakšsistēmām
(izziņots ar dokumenta numuru C(2009) 7787)
(Dokuments attiecas uz EEZ)
(2010/79/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2008. gada 17. jūnija Direktīvu 2008/57/EK par dzelzceļa sistēmas savstarpēju izmantojamību Kopienā (1) un jo īpaši tās 6. panta 1. punktu,
ņemot vērā Eiropas Dzelzceļa aģentūras 2009. gada 24. aprīļa rekomendācijas (ERA-REC-38-2009-ERTMS) par ātrgaitas dzelzceļu sistēmas un parasto dzelzceļu sistēmas kontroles, vadības un signalizācijas apakšsistēmu savstarpējas izmantojamības tehnisko specifikāciju A pielikuma grozījumiem,
tā kā:
(1)
Ar Komisijas 2006. gada 28. marta Lēmumu 2006/679/EK par savstarpējas izmantojamības tehnisko specifikāciju attiecībā uz Eiropas parasto dzelzceļu sistēmas kontroles, vadības un signalizācijas apakšsistēmu (2) noteiktas Eiropas parasto dzelzceļu sistēmas kontroles, vadības un signalizācijas apakšsistēmas savstarpējas izmantojamības tehniskās specifikācijas (SITS).
(2)
Ar Komisijas 2006. gada 7. novembra Lēmumu 2006/860/EK par savstarpējas izmantojamības tehnisko specifikāciju attiecībā uz Eiropas ātrgaitas dzelzceļu sistēmas vilcienu vadības iekārtu un signalizācijas apakšsistēmu (3) noteiktas Eiropas ātrgaitas dzelzceļu sistēmas kontroles, vadības un signalizācijas apakšsistēmas savstarpējas izmantojamības tehniskās specifikācijas (SITS).
(3)
Saskaņā ar 2. pantu Komisijas 2008. gada 23. aprīļa Lēmumā 2008/386/EK ar ko groza A pielikumu Lēmumam 2006/679/EK par savstarpējas izmantojamības tehnisko specifikāciju attiecībā uz Eiropas parasto dzelzceļu sistēmas kontroles, vadības un signalizācijas apakšsistēmu un A pielikumu Lēmumam 2006/860/EK par savstarpējas izmantojamības tehnisko specifikāciju attiecībā uz Eiropas ātrgaitas dzelzceļu sistēmas vilcienu vadības iekārtu un signalizācijas apakšsistēmu (4) Eiropas vilcienu kustības vadības sistēmas (ETCS) specifikācijas jāpilnveido, tajās iekļaujot atjauninātas kopējās testu specifikācijas.
(4)
Tehnikas attīstībai jāpielāgo vairāki tehniskie dokumenti, kas minēti A pielikumā Lēmumā 2006/679/EK un 2006/860/EK.
(5)
Tādēļ Lēmumā 2006/679/EK un 2006/860/EK jāizdara attiecīgi grozījumi.
(6)
Šajā lēmumā paredzētie pasākumi ir saskaņā ar atzinumu, ko sniegusi ar Direktīvas 2008/57/EK 29. pantu izveidotā Komiteja dzelzceļa savstarpējas izmantojamības un drošības jautājumos,
IR PIEŅĒMUSI ŠO LĒMUMU.
1. pants
Lēmuma 2006/679/EK A pielikumā un Lēmuma 2006/860/EK A pielikumā noteiktos obligāto un informatīvo specifikāciju sarakstus aizstāj ar šā lēmuma pielikumā noteiktajiem obligāto un informatīvo specifikāciju sarakstiem. Savstarpējas izmantojamības tehniskajās specifikācijās Lēmuma 2006/679/EK H pielikumā un Lēmuma 2006/860/EK H pielikumā svītro norādes uz Lēmumu 2002/731/EK.
2. pants
Šo lēmumu piemēro no 2010. gada 1. aprīļa.
3. pants
Šis lēmums ir adresēts dalībvalstīm.
Briselē, 2009. gada 19. oktobrī

Labels: 7
8
15